อัปรูปทิ้งไว้นานแล้วเพิ่งเห็นว่ายังไม่ได้เขียนรีวิวววว 555555 

ร้าน Summerbees เป็นร้านไอศกรีมโฮมเมดที่ The Commons ทองหล่อ 17 นะคะ เข้าประตูหน้ามาแล้วจะเจอร้าน Holy Moly ก่อนแล้วตามด้วยร้านนี้เลยค่ะ มีที่นั่งไม่เยอะนะคะ พูดถึงไอศกรีมต้องบอกว่าจุดเด่นคือเป็นโฮมเมดและมีรสเก๋ๆ แปลกๆ ให้เลือกเยอะดีค่ะ โดยเฉพาะสาวกไอติมมินต์อย่างเราคือลัลล้ามาก เพราะมีรสมินต์ให้เลือก 3 แบบแน่ะ เราเลือก chocolate mint กับ mint chocolate chips (จริงๆ เขามีชื่อเฉพาะน่ารักๆ แต่แอบจำไม่ได้แล้ว แง้ 55 ????) ใส่โคนและโรยอัลมอนด์อบด้วยยฮี่ รส chocolate mint เป็นไอศกรีมช็อกโกแลตที่แบบดาร์กจริง เข้มข้นจริงๆ ถูกใจคอช็อกโกแลตเข้มๆ แบบเรามากกก (หาทานแบบนี้ยากค่ะปกติเจอช็อกหวานๆ จนเรานี่ขอบาย ไม่ค่อยสั่งรสช็อกโกแลตที่ไหน ไม่ไว้ใจจริงๆ 55) ประกอบกับกลิ่นหอมมินต์ๆ มันช่างเข้ากันเหลือเกิน ส่วนรส mint chocolate chips ก็เป็นไอศกรีมรสมินต์มีช็อกโกแลตชิปสอดแทรก ใครอยากจัดมินต์แบบเต็มเม็ดเต็มหน่วยต้องรสนี้เลย! ที่สำคัญชิมแล้วรู้เลยว่าทางร้านใช้นมดีครีมดีทำไอศกรีมค่ะ เพราะมีความหอมมันเนียน ดีต่อใจมาก แถมไม่แพงด้วย (คือตอนนี้จำไม่ได้ว่าเท่าไหร่แต่สกู๊ปละไม่เกิน 100฿ ค่ะ 555) คอไอติมทุกชีวิตแนะนำว่าต้องแวะมาลองให้จงได้นะค้า!